Francesc Fombuena, nou regidor de l'Ajuntament de Llíria
01 de agost de 2019

Francesc Fombuena s'incorpora al ple de la Corporació Municipal, en substitució de Ferran Pina, que va renunciar a l'acta per motius professionals. L'edil del Grup Municipal Socialista va prendre possessió de l'acta en el ple ordinari del mes de juliol.

Francesc Fombuena es convertirà en el nou regidor de Personal, Contractació i Policia Local de l'Ajuntament de Llíria. L'edil s'incorpora al Govern Municipal, després de formar part del mateix durant els últims quatre anys, dirigint les delegacions d'Obres i Serveis i Contractació.

D'altra banda, el càrrec de portaveu del Grup Municipal Socialista, que ostentava fins al moment Ferran Pina, passa a les mans de Mª Fina Torrijo, que exercirà este càrrec a partir de la pròxima sessió plenària.